Diari Oficial de la Generalitat Valenciana


Sumari del DOGV 7915, del 11-11-2016 (2016/8951)

Extracte de la Resolució de 9 de novembre de 2016, del conseller d'Economia Sostenible, Sectors Productius, Comerç i Treball, per la qual es convoquen determinades ajudes per al foment de les empreses cooperatives i societats laborals, i de l'ocupació en aquestes, a la Comunitat Valenciana, per a l'exercici 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7915

Data del DOGV
:   11-11-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8951


Data del document
:   09-11-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 9 de novembre de 2016, del conseller d'Economia Sostenible, Sectors Productius, Comerç i Treball, per la qual es convoquen determinades ajudes per al foment de les empreses cooperatives i societats laborals, i de l'ocupació en aquestes, a la Comunitat Valenciana, per a l'exercici 2016. [2016/8951]  
BDNS (Identif.): 322123  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Les cooperatives i societats laborals per a l'actuació d'incorporació, amb caràcter indefinit, com a socis treballadors o socis de treball en cooperatives o societats laborals de desempleats o de treballadors amb contracte de treball de caràcter temporal en la mateixa cooperativa o societat laboral en què s'integren com a socis.  
Les cooperatives de treball associat o que compten amb persones sòcies treballadores i les societats laborals per a determinats gastos corrents vinculats a la seua constitució i posada en marxa, segons s'estableix en l'article 18 de l'Orde 23/2016, reguladora de les ajudes.  
  
  
Segon. Finalitat  
Fomentar la constitució de les empreses cooperatives i les societats laborals en el territori de la Comunitat Valenciana, així com la incorporació de persones desempleades com a sòcies indefinides, treballadores o de treball, en les dites empreses, siguen preexistents o de nova constitució, i recolzar l'adquisició de la condició de persona sòcia de les persones treballadores amb contracte de treball de caràcter temporal en la mateixa cooperativa o societat laboral en què s'integren com a sòcies indefinides.  
  
Tercer. Bases reguladores  
Ordre 23/2016, de 27 d'octubre, publicada en el Diari Oficial de la Generalitat Valenciana número 7907, de 31 d'octubre de 2016.  
  
Quart. Import  
1. Subvencions per la incorporació de socis treballadors o socis de treball a cooperatives i societats laborals.  
a) La quantia d'aquesta subvenció serà de 8.000 euros per cada persona pertanyent als col·lectius dels paràgrafs a, b, c i d de l'apartat 1 de l'article 15 que s'incorpore a jornada completa, com a sòcia treballadora o de treball, en una cooperativa o societat laboral. Si la persona incorporada pertany a qualsevol d'aquests cinc col·lectius i és dona, la quantia de la subvenció serà de 10.000 euros.  
b) Quan la persona incorporada siga una dona desempleada que s'incorpora com a sòcia treballadora o de treball a jornada completa en els 24 mesos següents a la data del part, adopció o acolliment, la quantia de la subvenció serà de 10.000 euros.  
c) En el cas de persones amb discapacitat o diversitat funcional i en el de les persones desempleades en situació o risc d'exclusió social, la quantia de l'ajuda serà de 12.000 euros, sempre que en ambdós casos la incorporació siga a jornada completa.  
d) En el cas d'una persona prèviament vinculada amb l'empresa per contracte laboral de caràcter temporal, la subvenció serà de 6.000 euros si és baró, i de 7.500 euros si és dona.  
2. Subvencions per constitució de noves societats laborals o cooperatives de treball associat o que compten amb persones sòcies de treball efectivament incorporades en la data de la sol·licitud. L'import de la subvenció, per tots els conceptes subvencionables, no podrà excedir 2.500 euros, o de 3.000 euros quan l'empresa s'haja constituït per quatre o més persones sòcies treballadores o de treball actives en la data de la sol·licitud. En tot cas, la subvenció per despeses d'assessorament i assistència tècnica quedarà limitada a un màxim de 500 euros, o a la quantitat menor que resulte de multiplicar per 0,3 la suma de les quantitats efectivament pagades per raó de les despeses esmentades.  
  
  
Cinqué. Termini de presentació de sol·licituds  
Set dies hàbils a partir de l'endemà de la publicació d'aquest extracte en el Diari Oficial de la Generalitat Valenciana.  
  
València, 9 de novembre de 2016.- El conseller d'Economia Sostenible, Sectors Productius, Comerç i Treball: Rafael Climent González.